கேள்வி: விசேட அணி - விசேட அணியின் இலக்கணம் பற்றி விளக்கவும்.
பதில்: குணமும், தொழிலும், சாதியும், பொருளும், உறுப்பும் குறைபடுதல் காரணமாக, ஒரு பொருளுக்கு மேம்பாடு தோன்றக் கூறுவது விசேடம் என்னும் அணி ஆகும். குணம்தொழில் முதலிய குறைபடு தன்மையின் மேம்பட ஒருபொருள் விளம்புதல் விசேடம் --(தண்டி, 79) விசேடம் என்பதற்கு மேம்பாடு அல்லது பெருமை என்று பொருள். நூற்பாவில் 'முதலிய' என்று கூறியதனால், குணம், தொழில் என்பனவற்றோடு இனம், பொருள், உறுப்பு ஆகியனவும் சேர்த்துக் கொள்ளப்பட்டன.